יוסי שרעבי

יוסי שרעבי הוא עורך דין ישראלי, כיהן כמנכ"ל משרד התרבות והספורט מיולי 2015 עד יוני 2020 וכמנכ"ל ההתאחדות לכדורגל בשנים 2021-2023. בשנת 2024 ייסד חברת ייעוץ אסטרטגי בשם "OPPORTUNITY" ומשמש כמנכ"ל שלה.

 ביוגרפיה 
שרעבי שירות כקצין בחיל המודיעין. הוא עורך דין בעל תואר ראשון במשפטים ותואר ראשון בהיסטוריה כללית, תואר שני במשפטים מהאוניברסיטה העברית בירושלים תואר שני במנהל עסקים מאוניברסיטת חיפה. ותואר שלישי בניהול מאוניברסיטת PUIE. בעבודת הדוקטורט שלו הוא פיתח את מודל SALIMA-WOCA, המתמקד בניתוח מצבי תרבות ותודעה ארגוניים ובמעבר מארגונים הפועלים באזורי נוחות, קונפליקט או אדישות – לאזור הזדמנות (Opportunity Zone). המודל משלב אסטרטגיה, אדפטיביות, למידה, השראה ומשמעות ככלים לניהול שינוי ארגוני עמוק. הוא בוגר תוכנית הבכירים בשירות הציבורי של קרן וקסנר באוניברסיטת הרווארד ובוגר תוכנית שוורץ של האוניברסיטה העברית לניהול מלכ"רים.

בשנים 1990–1994 ניהל את מתנ"ס שכונת גוננים בירושלים ובשנים 1994–1998 ניהל את המינהל הקהילתי בפסגת זאב. ב-1999 מונה לראש אגף חברה ונוער בעיריית ירושלים, ובסוף 2009 מונה למנהלו הראשון של מינהל תרבות חברה, ספורט ופנאי בעירייה.

כיהן כיו"ר עמותת אתר ההנצחה יד לבנים בירושלים, כדירקטור בחברת "אריאל", מוזיאון המדע, הורה ירושלים, חברת עדן לפיתוח מרכז העיר ירושלים, החברה למינהלים ומרכזים קהילתיים, הנהלת פסטיבל ישראל וכחבר הוועדה המייעצת של המיזם לקולנוע וטלוויזיה בירושלים.

ביולי 2015 מונה למנכ"ל משרד התרבות והספורט. ביוני 2020, בתום חמש שנות כהונה, סיים את תפקידו זה. במהלך חמש שנות כהונתו הקים מגוון של וועדות, בהן הוועדה למניעת אלימות בספורט, הוועדה לטיפול בסוגיית הכדורגל בשבת, הוועדה לבדיקת חוק הספרים, ו"ועדת שרעבי" לטיפול במעמד השחקן הישראלי כחול-לבן. הוא קידם גם את מימוש הרפורמה בשוק ההימורים בספורט, שניתקה לראשונה את הקשר בין הטוטו לתקציב הספורט. כמו כן קידם את חוק וינגייט (המכון הלאומי למצוינות בספורט), הוביל את "תיקוני רגב" בתרבות, יצר את תקנת סל תרבות עירוני (סל"ע) לאירועי תרבות ברשויות המקומיות והאיץ את תוכנית המתקנים הלאומית למתקני ספורט בזירה הארצית.

עמד בראש הטקסים הלאומיים של מדינת ישראל, ובין השאר ניהל את חגיגות שנת ה-70 למדינת ישראל ואת אירועי ה-50 לאיחוד ירושלים. במהלך מגפת הקורונה בישראל, הוביל את המתווה האסטרטגי ליציאת עולם התרבות והספורט מהמשבר והחזרת גופי התרבות והספורט לפעילות, וניהל את השיח מול משרד הבריאות לקידום שלבי היציאה במתווה.

בשנת 2021 מונה למנהל הכללי של ההתאחדות לכדורגל בישראל וקידם את התכנית האסטרטגית לקידום הכדורגל הישראלי במרכזה דגש על הפיתוחים הטכנולוגים ומערכות ההדרכה והלמידה. בתקופת כהונתו זכתה נבחרת הנוער בסגנות אליפות אירופה ומקום שלישי באליפות העולם לנוער, הנבחרת הצעירה העפילה ליורו הצעירות, והנבחרת הבוגרת הגיע למקום הראשון בבית שלה בליגת האומות. הוא סיים את תפקידו 2023.

בשנת 2024 ייסד חברת ייעוץ אסטרטגי בשם "OPPORTUNITY" - חברה המתמקדת בהובלת שינוי תרבותי ומבני בארגונים. 

 פרסומים אקדמיים וספרות מקצועית 
שרעבי כתב פרסומים במרחב האקדמי והמקצועי, כולל:

 The Economy of Symbolic Goods - מאמר שמופיע בפורטל אקדמי Studia Universitatis Babeş-Bolyai – Ephemerides ו מציע מסגרת לניתוח מוצרים וסחורות סימבוליות בהקשרים תרבותיים-חברתיים-כלכליים. הוא דן בקשר שבין ערך סימבולי לערך כלכלי ובהשפעתו על זהות ועמדות חברתיות.
 Live In The Opportunity Zone - ספר מקצועי באנגלית המשלב את עקרונות מודל SALIMA-WOCA בהקשרים של הנהגה ושינוי במערכות ציבוריות וארגוניות. 

קישורים חיצוניים




הערות שוליים

קטגוריה:עובדי עיריית ירושלים
קטגוריה:אנשי חינוך ישראלים
קטגוריה:מנכ"לי משרד התרבות והספורט
קטגוריה:מנהלי מתנ"סים
קטגוריה:בוגרי האוניברסיטה העברית בירושלים: משפטים
קטגוריה:בוגרי תוכנית המנהיגות הבכירה של קרן וקסנר
קטגוריה:פעילי מפלגת העבודה
קטגוריה:ישראלים שנולדו במאה ה-20
קטגוריה:יועצים ארגוניים ישראלים